钦定古今图书集成/明伦汇编/氏族典/第332卷 > 刘放
## 钦定古今图书集成/明伦汇编/氏族典/第332卷 > 刘放

按《魏志刘放传》：“放字子弃，涿郡人，汉广阳顺王子西
乡侯宏后也。举孝廉。遭世大乱，时渔阳王松据其土，
放往依之。太祖克冀州，放说松投身委命。会太祖讨袁谭于南皮，以书招松，放为松答书，其文甚丽。太祖
善之，乃以放参司空军事，历主簿记室。魏国既建，为
秘书郎。黄初初，改中书监，赐爵关内侯，遂掌机密。明”
帝即位，尢见宠任，进爵西乡侯。放善为书檄，三祖诏
命有所招喻，多放所为。景初二年，辽东平定，以参谋
之功，封方城侯。正始元年，更加光禄大夫。六年，转骠
骑将军。嘉平二年薨，谥曰“敬侯。”子正嗣。